Այդ ժամանակ վերականգնողական կենտրոններ չկային Հայաստանում: Որոշեցի դիմել ծանոթ բժշկի, ով կօգներ ինձ այդ հարցում: Նա ինձ հուսադրում էր, որ դեղամիջոցներով հնարավոր է ազատվել կախվածությունից: Հենց բուժման կուրսի ընթացքում էլ ծնողներս դեղահաբեր գտան մեր ավտոտնակում, որտեղ թաքցրել էի դրանք: Ես նրանց ասացի, որ թմրանյութեր եմ ընդունում, բայց որոշել եմ հրաժարվել: Երբ նրանք իմացան, որ բուժման կուրս եմ անցնում, խրախուսեցին: